turjo4nis/wikipedia-bn-dump-20250701 huggingface dataset:
কায়সার হামিদ

মোহাম্মদ কায়সার হামিদ (জন্ম: ১ ডিসেম্বর ১৯৬৪; কায়সার হামিদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। হামিদ তার খেলোয়াড়ি জীবনের পুরো সময় ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।

বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন এবং ঢাকা মোহামেডানের হয়ে তার পুরো খেলোয়াড়ি জীবন অতিবাহিত করার পর তিনি অবসর গ্রহণ করেছিলেন।

১৯৮৫ সালে, হামিদ বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১৯ ম্যাচে ১টি গোল করেছিলেন। ব্যক্তিগতভাবে, হামিদ বেশ কিছু পুরস্কার জয়লাভ করেছেন, যার মধ্যে ২০০৩ সালে জাতীয় ক্রীড়া পুরস্কার জয় অন্যতম।

প্রারম্ভিক জীবন
মোহাম্মদ কায়সার হামিদ ১৯৬৪ সালের ১লা ডিসেম্বর তারিখে বাংলাদেশের সিলেটে জন্মগ্রহণ করেছেন। তার বাবার নাম এম এ হামিদ, যিনি একজন সেনা কর্মকর্তা ছিলেন এবং তার মাতার নাম রাণী হামিদ, যিনি একজন দাবা খেলোয়াড় ছিলেন।

আন্তর্জাতিক ফুটবল
১৯৮৫ সালের ২রা এপ্রিল তারিখে, মাত্র ২১ বছর ৪ মাস ২ দিন বয়সে, হামিদ ইন্দোনেশিয়ার বিরুদ্ধে ১৯৮৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন; ম্যাচে তিনি একজন কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই তিনি বাংলাদেশের জার্সি গায়ে প্রথম গোলটি করেছিলেন; ইন্দোনেশিয়ার বিরুদ্ধে ম্যাচে বাংলাদেশের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।

১৯৯৩ সালের ৭ই মে তারিখে হামিদ ২৪ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সংযুক্ত আরব আমিরাতের দুবাইয়ের আল মাকতুম স্টেডিয়ামে অনুষ্ঠিত শ্রীলঙ্কার বিরুদ্ধে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি বাংলাদেশের হয়ে প্রথম গোলটি করেছিলেন। আন্তর্জাতিক ফুটবলে, তার ৩ বছরের খেলোয়াড়ি জীবনে তিনি সর্বমোট ১৯ ম্যাচে ১টি গোল করেছিলেন।

ব্যক্তিগত জীবন
১৯৯৩ সালে, হামিদ বিবাহ বন্ধনে আবদ্ধ হয়েছেন। তার কারিনা কায়সার (১৯৯৩ সালে জন্মগ্রহণ) নামে একটি কন্যাসন্তান এবং মুস্তফা শহির হামিদ (১৯৯৭ সালে জন্মগ্রহণ) ও মোহাম্মদ সাদাত হামিদ (২০০০ সালে জন্মগ্রহণ) নামে দুইটি পুত্রসন্তান রয়েছে।

অর্জন
 জাতীয় ক্রীড়া পুরস্কার: ২০০৩
 টেলিভিশন রিপোর্টার্স অ্যাসোসিয়েশন অব বাংলাদেশ পুরস্কার বিশেষ সম্মাননা: ২০১৮

তথ্যসূত্র

বহিঃসংযোগ
 

১৯৬৪-এ জন্ম
জীবিত ব্যক্তি
বাংলাদেশের আন্তর্জাতিক ফুটবলার
বাংলাদেশী ফুটবলার
সিলেটের ব্যক্তি
জাতীয় ক্রীড়া পুরস্কার বিজয়ী
এশিয়ান গেমসে বাংলাদেশের প্রতিযোগী
ফুটবল রক্ষণভাগের খেলোয়াড়
১৯৯০ এশিয়ান গেমসের ফুটবলার
ফুটবল সেন্ট্রাল ডিফেন্ডার
১৯৮৬ এশিয়ান গেমসের ফুটবলার
রহমতগঞ্জ এমএফএস-এর ফুটবলার
বিজেএমসি দলের ফুটবলার
মোহামেডান স্পোর্টিং ক্লাবের (ঢাকা) ফুটবলার
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী প্রবাসী ফুটবলার
ভারতে বাংলাদেশী প্রবাসী ক্রীড়াবিদ
ভারতে প্রবাসী ফুটবলার
দক্ষিণ এশীয় গেমসে ফুটবলে পদক বিজয়ী
দক্ষিণ এশীয় গেমসে রৌপ্যপদক বিজয়ী বাংলাদেশী
২০শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
ফুটবল ফুলব্যাক
দক্ষিণ এশীয় গেমসে ব্রোঞ্জপদক বিজয়ী বাংলাদেশী
আশরাফ উদ্দিন আহমেদ চুন্নু

আশরাফ উদ্দিন আহমেদ চুন্নু (জন্ম: ১ আগস্ট ১৯৫৬; আশরাফ উদ্দিন চুন্নু নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। চুন্নু তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছিলেন। তিনি বাংলাদেশের ইতিহাসের সর্বকালের সর্বোচ্চ গোলদাতা।

১৯৭৩ সালে, বাংলাদেশী ক্লাব দিলকুশার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১ মৌসুম অতিবাহিত করেছিলেন। অতঃপর ১৯৭৪ সালে তিনি রহমতগঞ্জে যোগদান করেছিলেন। রহমতগঞ্জেও তিনি মাত্র ১ মৌসুম অতিবাহিত করেছিলেন। সর্বশেষ ১৯৭৫–৭৬ মৌসুমে, তিনি রহমতগঞ্জ হতে ঢাকা আবাহনীতে যোগদান করেছিলেন; ঢাকা আবাহনীর হয়ে ১৪ মৌসুম খেলার পর তিনি অবসর গ্রহণ করেছিলেন।

১৯৭৫ সালে, চুন্নু বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৫০ ম্যাচে ১৭টি গোল করেছিলেন।

প্রারম্ভিক জীবন 
আশরাফ উদ্দিন আহমেদ চুন্নু ১৯৫৬ সালের ১লা আগস্ট তারিখে তৎকালীন পূর্ব পাকিস্তানের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
১৯৭৫ সালে, চুন্নু এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। জাতীয় দলের হয়ে অভিষেকের প্রায় ৪ বছর পর, বাংলাদেশের জার্সি গায়ে প্রথম গোলটি করেছিলেন; ১৯৭৯ সালের সালের ১৬ই জানুয়ারি তারিখে, আফগানিস্তানের বিরুদ্ধে ম্যাচে গোল করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।

১৯৮৩ সালে ঢাকায় অনুষ্ঠিত প্রেসিডেন্ট গোল্ড কাপে নেপালকে ৪–২ গোলের ব্যবধানে পরাজিত করার ম্যাচে প্রথম বাংলাদেশী হিসেবে হ্যাটট্রিক করেন চুন্নু। পরবর্তীকালে ১৯৮৫ সালে ভারতের বিরুদ্ধে ম্যাচে গোল করার মাধ্যমে বাংলাদেশের জার্সিতে বিশ্বকাপ বাছাইপর্বে প্রথম বাংলাদেশী হিসেবে গোল করেছেন। ৩০শে মার্চ তারিখের উক্ত ম্যাচে বাংলাদেশ ২–১ গোলের ব্যবধানে পরাজিত হয়েছিল। ম্যাচে এক গোল পিছিয়ে থাকা দলকে ৪২ মিনিটে গোল করে সমতায় ফিরিয়েছিলেন চুন্নু। শেষ মুহূর্তে অবশ্য বাংলাদেশ আরেকটি গোল হজম করে। উক্ত আসরের বাছাইপর্বে ২রা এপ্রিল তারিখের ম্যাচে বাংলাদেশ প্রথম জয় পায়, ইন্দোনেশিয়ার বিরুদ্ধে উক্ত ম্যাচে বাংলাদেশ ২–১ গোলের ব্যবধানে জয়লাভ করেছিল। উক্ত ম্যাচে কায়সার হামিদ এবং চুন্নু গোল দুটি করেছিলেন।

১৯৮৫ সালে চুন্নু ৩২ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। আন্তর্জাতিক ফুটবলে, তার ১০ বছরের খেলোয়াড়ি জীবনে তিনি সর্বমোট ৫০ ম্যাচে ১৭টি গোল করেছিলেন।

অবসর 
খেলোয়াড়ি জীবনের ইতি টানার পর ১৯৯১ সালে তিনি বাংলাদেশ আওয়ামী লিগের অধীনে নারায়ণগঞ্জ-৪ আসন থেকে বাংলাদেশের সাধারণ নির্বাচনে প্রতিদ্বন্দ্বিতা করেছিলেন। চুন্নু ১৯৯৬ সালে জাতীয় ফুটবলার হিসেবে জাতীয় ক্রীড়া পুরস্কার অর্জন করেছেন। ২০০৩ সালে তিনি ঢাকা আবাহনীর পরিচালক এবং ফুটবল সচিবের দায়িত্ব পালন করেছিলেন। তিনি বাংলাদেশ ফুটবল ফেডারেশনের যুগ্ম সচিবেরও দায়িত্ব পালন করেছিলেন। এছাড়াও তিনি শেখ জামালের ফুটবল কমিটির চেয়ারম্যান ছিলেন।

তথ্যসূত্র 

১৯৫৬-এ জন্ম
জীবিত ব্যক্তি
বাংলাদেশী ফুটবলার
ফুটবল ফরোয়ার্ড
রহমতগঞ্জ এমএফএস-এর ফুটবলার
আবাহনী লিমিটেডের (ঢাকা) ফুটবলার
বাংলাদেশের আন্তর্জাতিক ফুটবলার
বাংলাদেশ ফুটবল প্রিমিয়ার লিগের খেলোয়াড়
এশিয়ান গেমসে বাংলাদেশের প্রতিযোগী
দক্ষিণ এশীয় গেমসে ফুটবলে পদক বিজয়ী
দক্ষিণ এশীয় গেমসে রৌপ্যপদক বিজয়ী বাংলাদেশী
জাতীয় ক্রীড়া পুরস্কার বিজয়ী
নারায়ণগঞ্জ জেলার ব্যক্তি
বাংলাদেশী পুরুষ ফুটবলার
পুরুষ ফুটবল ফরোয়ার্ড
শফিউল আরেফিন

দেওয়ান শফিউল আরেফিন টুটুল (টুটুল নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। টুটুল তার খেলোয়াড়ি জীবনের অধিকাংশ সময় ঢাকা আবাহনীর হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেছেন।

১৯৭৪–৭৫ মৌসুমে, বাংলাদেশী ফুটবল ক্লাব ধানমন্ডির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ধানমন্ডি হতে ঢাকা আবাহনীতে যোগদান করেছিলেন; যেখানে তিনি অবসর গ্রহণ করার পূর্ব পর্যন্ত খেলেছিলেন। ব্যক্তিগতভাবে, টুটুল বেশ কিছু পুরস্কার জয়লাভ করেছেন, যার মধ্যে সাবেক ফুটবলার ও বর্তমান ক্রীড়া সংগঠক হিসেবে অসাধারণ ভূমিকার জন্য ২০০৯ সালে জাতীয় ক্রীড়া পুরস্কার জয় অন্যতম।

প্রারম্ভিক জীবন
দেওয়ান শফিউল আরেফিন টুটুল বাংলাদেশের মানিকগঞ্জে সিংগাইরে জন্মগ্রহণ করেছেন এবং সেখানেই তার শৈশব অতিবাহিত করেছেন।

অবসর
খেলোয়াড়ি জীবনের ইতি টানার পর টুটুল বাংলাদেশ আওয়ামী লীগের কেন্দ্রীয় যুব ও ক্রীড়া বিষয়ক সম্পাদকের দায়িত্ব পালন করেছিলেন।

তথ্যসূত্র

জীবিত ব্যক্তি
বাংলাদেশী ফুটবলার
ফুটবল রক্ষণভাগের খেলোয়াড়
আবাহনী লিমিটেডের (ঢাকা) ফুটবলার
বাংলাদেশ আওয়ামী লীগের রাজনীতিবিদ
খোদা বক্স মৃধা

খোদা বক্স মৃধা (জানুয়ারি ২২, ১৯৪৫ – মার্চ ৩০, ২০১০) বাংলাদেশের একজন জনপ্রিয় ক্রীড়া ধারাভাষ্যকার, খেলোয়াড় ও ক্রীড়া সংগঠক। তিনি দীর্ঘদিন বাংলাদেশ টেলিভিশন ও বেতারে এ বিভিন্ন ক্রীড়ানুষ্ঠান সম্প্রচারে ধারাভাষ্য দিয়েছেন।

প্রারম্ভিক জীবন 
খোদা বক্স ২২ জানুয়ারি ১৯৪৫ সালে রাজশাহীর হেতেমখাঁয় জন্মগ্রহণ করেন। তিনি রাজশাহীর মুসলিম উচ্চ বিদ্যালয় থেকে ১৯৬১ সালে মাধ্যমিক শিক্ষা সমাপ্ত করে রাজশাহী কলেজে ভর্তি হন ১৯৬৩ সালে এইচএসসি পাস করেন। এরপর তিনি রাজশাহী বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রী অর্জন করেন।

কর্মজীবন

শিক্ষকতা 
১৯৬৮ সালে সিলেট এমসি কলেজে রাষ্ট্রবিজ্ঞান বিষয়ে অধ্যাপনা দিয়ে শিক্ষকতা পেশার শুরু। এরপর তিনি বিভিন্ন সময় রাজশাহী সরকারি সিটি কলেজ, নিউ গভর্নমেন্ট ডিগ্রি কলেজ, রাজশাহী কলেজ এবং রাজশাহী সরকারি মহিলা কলেজে দায়িত্ব পালন করেন। ১৯৯৪ সালের মে মাসে তিনি শরীয়তপুরের নড়িয়া সরকারি কলেজের অধ্যক্ষ নিযুক্ত হন। ২০০৩ সালে রাজশাহী সরকারি কলেজ থেকে শিক্ষকতা পেশা থেকে অবসর গ্রহণ করেন।

ক্রীড়াঙ্গনে অবদান 
খোদা বক্স খেলোয়াড় হিসেবে রাজশাহী জেলা ক্রিকেট দলের অধিনায়কত্ব করেছেন। রাজশাহীতে ১৯৬০ সালে তিনি প্রতিষ্ঠা করেছেন সানরাইজ স্পোর্টিং ক্লাব নামের একটি ক্রীড়া সংগঠন।

১৯৭২ সালে এক অডিশনের মাধ্যমে তিনি বাংলাদেশ বেতারে ধারাভাষ্যকার হিসেবে সুযোগ পান। ধারাভাষ্যে তার অভিষেক হয় সে বছরই কলকাতা ইস্টবেঙ্গল বনাম রাজশাহী জেলা ফুটবল দলের একটি প্রদর্শনী ম্যাচে, যা রাজশাহী বেতারে সরাসরি সম্প্রচারিত হয়। এর ছয় বছর পর তিনি বাংলাদেশ টেলিভিশনে ধারাভাষ্যকার হিসেবে তালিকাভুক্ত হন। এরপর থেকে মৃত্যুর পূর্বে প্রায় ৩৮ বছর ধারাভাষ্যকার হিসেবে কাজ করেছেন তিনি। ২০১০ সালের ২১ মার্চ চট্টগ্রামে অনুষ্ঠিত বাংলাদেশ বনাম ইংল্যান্ডের মধ্যকার ক্রিকেট ম্যাচে তিনি যে ধারাভাষ্য দেন, সেটিই ছিল তার সর্বশেষ ধারাভাষ্য।

এছাড়া তিনি রাজশাহী টেনিস কমপ্লেক্স ও রাজশাহী জেলা ক্রীড়া সংস্থার সদস্য ছিলেন; কাজ করেছেন বাংলাদেশ ক্রিকেট বোর্ডের নির্বাহী সদস্য হিসেবেও।

অভিনয় 
২০১০ সালে মুক্তিপ্রাপ্ত খিজির হায়াৎ খান পরিচালিত জাগো চলচ্চিত্রে তিনি ধারাভাষ্যকার হিসেবে অভিনয় করেন।

মৃত্যু 
খোদা বক্স মৃধা ৩০শে মার্চ, ২০১০ সালে মৃত্যুবরণ করেন। মৃত্যুর কিছুদিন আগ থেকেই তিনি টাইফয়েড ও নিউমোনিয়াতে ভুগছিলেন। তাকে হেতেমখাঁ কবরস্থানে দাফন করা হয়।

তথ্যসূত্র 

১৯৪৫-এ জন্ম
২০১০-এ মৃত্যু
বাংলাদেশী ক্রীড়া ধারাভাষ্যকার
বাংলাদেশী ক্রীড়া সংগঠক
রাজশাহী বিশ্ববিদ্যালয়ের প্রাক্তন শিক্ষার্থী
রাজশাহী কলেজের প্রাক্তন শিক্ষার্থী
মুরারিচাঁদ কলেজের শিক্ষক
রাজশাহী সরকারি সিটি কলেজের শিক্ষক
রাজশাহী কলেজের শিক্ষক
রাজশাহী সরকারি মহিলা কলেজের প্রাক্তন শিক্ষক
নিউ গভর্নমেন্ট ডিগ্রী কলেজ, রাজশাহীর প্রাক্তন শিক্ষক
রাজশাহী জেলার ব্যক্তি
শামীম আজাদ

শামীম আজাদ একজন ব্রিটিশ-বাংলাদেশি সাহিত্যিক। দীর্ঘদিন যাবত যুক্তরাজ্যের রাজধানী লন্ডনে বসবাস করছেন।[২০২৩ সালে বাংলা একাডেমী পুরস্কার পেয়েছেন]  তাঁর কবিতায় বাংলাদেশের প্রকৃতির ভাষিক রূপ ফুটে ওঠেছে।

প্রাথমিক জীবন
আজাদ ১৯৫২ সালের ১১ নভেম্বর ময়মনসিংহে (যে শহর ছিল তাঁর বাবার কর্মস্থল) জন্মগ্রহণ করেন। তাঁর পৈতৃক নিবাস সিলেটে। ১৯৬৭ সালে জামালপুর বালিকা উচ্চ বিদ্যালয় থেকে তিনি মাধ্যমিক পরীক্ষা দেন। এরপর ১৯৬৯ সালে কুমুদিনী সরকারি মহিলা কলেজ থেকে তিনি উচ্চ মাধ্যমিক পরীক্ষা দেন। এরপর তিনি ঢাকা বিশ্ববিদ্যালয়ে ভর্তি হন ১৯৭২ সালে স্নাতক ডিগ্রি অর্জন করেন এবং ১৯৭৩ সালে অর্জন করেন স্নাতকোত্তর ডিগ্রি।

১৯৯০ সালে শামীম আজাদ লন্ডনে যান।

তথ্যসূত্র

বহিঃসংযোগ 

বাংলাদেশী কবি
বাঙালি কবি
বাংলা ভাষার কবি
ময়মনসিংহ জেলার ব্যক্তি
১৯৫২-এ জন্ম
জীবিত ব্যক্তি
২০শ শতাব্দীর ব্রিটিশ ঔপন্যাসিক
২১শ শতাব্দীর ব্রিটিশ ঔপন্যাসিক
২০শ শতাব্দীর ব্রিটিশ কবি
২১শ শতাব্দীর ব্রিটিশ কবি
২০শ শতাব্দীর ব্রিটিশ লেখিকা
২১শ শতাব্দীর ব্রিটিশ লেখিকা
২১শ শতাব্দীর ব্রিটিশ লেখক
ব্রিটিশ মুসলিম
ইংল্যান্ডে বাংলাদেশী অভিবাসী
ব্রিটিশ নারী ঔপন্যাসিক
ব্রিটিশ বাংলাদেশী
বাংলাদেশী লেখিকা
ব্রিটিশ এশীয় লেখক
বাংলাদেশী নারী কবি
মুসলিম কবি
ইংরেজি ভাষার কবি
লন্ডনের লেখক
যুক্তরাজ্যের নাগরিকীকৃত নাগরিক
বাংলাদেশী লেখক
বাংলা একাডেমি সাহিত্য পুরস্কার বিজয়ী
শ্যামল মিত্র

শ্যামল মিত্র (১৪ জানুয়ারি ১৯২৯ – ১৫ নভেম্বর ১৯৮৭) পশ্চিম বাংলার এক প্রখ্যাত গায়ক, সুরকার ও সঙ্গীত শিল্পী। পঞ্চাশ ও ষাটের দশকের সবচেয়ে জনপ্রিয় গায়কদের অন্যতম। তার অনেক গান আজও বাঙালি শ্রোতাদের কাছে আদৃত। তার সুর করা জনপ্রিয় চলচ্চিত্র হল আনন্দ আশ্রম ও অমানুষ। তার পুত্রের নাম সৈকত মিত্র।

জন্ম ও প্রারম্ভিক জীবন
শ্যামল মিত্রের জন্ম ব্রিটিশ ভারতের অবিভক্ত  চব্বিশ পরগনা জেলার  নৈহাটিতে। অবশ্য তাঁদের আদি নিবাস ছিল হুগলি জেলার শিয়াখালার নিকটবর্তী পাতুল গ্রামে। পিতা ছিলেন নৈহাটির খ্যাতনামা চিকিৎসক সাধনকুমার মিত্র। তিনি চাইতেন শ্যামল তার মত একজন চিকিৎসক হন। কিন্তু ছোটবেলা থেকেই শ্যামল মিত্র খুব গান ভালবাসতেন। মাতা প্রতিভাময়ী এবং স্থানীয় গায়ক মৃণালকান্তি ঘোষের অনুপ্রেরণায় সঙ্গীতেই আকৃষ্ট হন এবং সেই মতো সঙ্গীত শিক্ষা চলতে থাকে।  ভারতীয় গণনাট্য সংঘের সদস্যরা প্রায়ই তাঁদের বাড়িতে বাবার কাছে আসতেন। তাদের সূত্রে তরুণ শ্যামল মিত্রের যোগাযোগ ঘটে  সলিল চৌধুরীর সঙ্গে। তিনি ভগিনী রেবাকে নিয়ে ভারতীয় গণনাট্য সংঘ আয়োজিত পথসভায় প্রথম গাইলেন ও আলোর পথযাত্রী।

শ্যামলের প্রাথমিক শিক্ষা স্থানীয় স্কুলে।  হুগলি মহসিন কলেজ থেকে আই.এ এবং কলকাতার বঙ্গবাসী কলেজ থেকে বি.এ পাশ করেন।  তার সঙ্গীত শিক্ষার গুরু সুধীরলাল চক্রবর্তী পরে শেখেন  সতীনাথ মুখোপাধ্যায়ের কাছে।

সঙ্গীত জীবন 

১৯৪৮ খ্রিস্টাব্দে শ্যামল মিত্র প্রথম রেকর্ড করেন সুধীরলাল চক্রবর্তীর সুরে। বিখ্যাত সুরকার সুবল দাশগুপ্ত, অনুপম ঘটক, হিমাংশু দত্ত,  রবিন চট্টোপাধ্যায়ের সুরে অনেক গান গেয়েছেন। তার রেকর্ডের সংখ্যা প্রায় সাড়ে চার হাজার। প্রথম প্লে ব্যাক গায়ক হিসেবে ১৯৪৮ সালে 'সুনন্দার বিয়ে'তে সাড়া ফেলেন। অনেক ছবির সংগীত পরিচালক ছিলেন তিনি। হিন্দি চলচ্চিত্রে বেশ কয়েকটি হিন্দি গানের সুরও তার দেওয়া।

উল্লেখযোগ্য গান সমূহ 

 স্মৃতি তুমি বেদনার
 আমার স্বপ্নে দেখা রাজকন্যা থাকে
 ওই আঁকা বাঁকা যে পথ
 কেন তুমি ফিরে এলে 
 দূর নয় বেশি দূর ওই
 ধরো কোন এক শ্বেত পাথরের প্রাসাদে
 নাম রেখেছি বনলতা
 রাজার পঙ্খী উইড়্যা গেলে
 কি নামে ডেকে
 শুভ্র শঙ্খ রবে (মহালয়া)

তথ্যসূত্র 

বাঙালি সঙ্গীতশিল্পী
১৯২৯-এ জন্ম
১৯৮৭-এ মৃত্যু
উত্তর চব্বিশ পরগনা জেলার ব্যক্তি
২০শ শতাব্দীর ভারতীয় সুরকার
ভারতীয় চলচ্চিত্র সঙ্গীত সুরকার
বাঙালি ব্যক্তি
বাঙালি গীতিকার
হুগলী মহসিন কলেজের প্রাক্তন শিক্ষার্থী
ভারতীয় নেপথ্য গায়ক
২০শ শতাব্দীর ভারতীয় গায়ক
পশ্চিমবঙ্গের সঙ্গীতশিল্পী
কলকাতার সঙ্গীতশিল্পী
ফজলে লোহানী

ফজলে লোহানী (১৯২৮ – অক্টোবর ৩০, ১৯৮৫) বাংলাদেশের একজন প্রখ্যাত সাংবাদিক ও টেলিভিশন ব্যক্তিত্ব। বিটিভির ম্যাগাজিন অনুষ্ঠান যদি কিছু মনে না করেন-এর উপস্থাপক হিসেবে তিনি বিপুল জনপ্রিয়তা লাভ করেন। ১৯৮৫ সালে আকস্মিকভাবে মৃত্যুবরণ করেন। তার ভাই ফতেহ লোহানী ছিলেন বিশিষ্ট সাংস্কৃতিক ব্যক্তিত্ব।

জন্ম ও শিক্ষা জীবন
লোহানী ১৯২৮ সালের ১২ মার্চ সিরাজগঞ্জ জেলার কাউলিয়া গ্রামে জন্মগ্রহণ করেন। বাবা আবু লোহানী ছিলেন সাংবাদিক ও সাহিত্যিক ও মা ফাতেমা লোহানী ছিলেন কলকাতা করপোরেশন স্কুলের শিক্ষিকা। তিনি সিরাজগঞ্জ বিএল স্কুল থেকে ম্যাট্রিক এবং কলকাতা প্রেসিডেন্সি কলেজ থেকে বিএসসি পাস করেন। ১৯৪৮ সালে ঢাকা বিশ্ববিদ্যালয়ে পদার্থবিজ্ঞান বিভাগে এমএসসি ক্লাসে ভর্তি হলেও চূড়ান্ত পরীক্ষায় অংশ নেননি। তার বড় ভাই ফতেহ লোহানী ছিলেন বিশিষ্ট সাংস্কৃতিক ব্যক্তিত্ব।

কর্মজীবন 
লোহানী ১৯৪৭ সালে ঢাকা থেকে পূর্ব বাংলা নামে সাপ্তাহিক পত্রিকা এবং ১৯৪৯ এ অগত্যা নামের একটি জনপ্রিয় মাসিক ম্যাগাজিন প্রকাশ করেন। জন্মভূমিতে সাংবাদিক হিসেবে কয়েক বছর কাজ করার পরে তিনি যুক্তরাজ্যে চলে যান এবং সেখানে বিবিসি তে কাজ করেন। পরবর্তীতে তিনি দেশে ফিরে এলে একজন সাংবাদিক এবং লেখক হিসেবেই পরিচিত ছিলেন। তিনি পেনশন নামে একটি চলচ্চিত্র প্রযোজনা করেন।

তথ্যসূত্র

বাংলাদেশী সাংবাদিক
বাংলাদেশী টেলিভিশন ব্যক্তিত্ব
১৯২৮-এ জন্ম
১৯৮৫-এ মৃত্যু
সিরাজগঞ্জ জেলার ব্যক্তি
২০শ শতাব্দীর সাংবাদিক
১৯২৯-এ জন্ম
রকিবুল হাসান (ক্রিকেটার, জন্ম ১৯৫৩)

এএসএম রকিবুল হাসান (জন্ম: ১৯৫৩ - ) বাংলাদেশের এক কৃতি ক্রিকেট খেলোয়াড়। পাকিস্তান আমলে তার খেলোয়াড়ী জীবন শুরু। ওপেনিং ব্যাটার হিসেবে প্রচুর সফলতা অর্জন করেন। এক সময় পাকিস্তান টেস্ট দলে তার অন্তর্ভুক্তির সমূহ সম্ভাবনা ছিল। অনেকের মতে পূর্ব পাকিস্তানি ও বাঙালি বিধায় তাকে সেই সুযোগ দেওয়া হয়নি। ১৯৬৯-৭০ মৌসুমে ঢাকায় অনুষ্ঠিত পাকিস্তান-নিউজিল্যান্ড টেস্ট সিরিজে দ্বাদশ খেলোয়াড় হিসেবে পূর্ব পাকিস্তানের রকিবুল হাসান সুযোগ পান। বাংলাদেশ সৃষ্টির পর দীর্ঘদিন জাতীয় দলের ওপেনার হিসেবে দায়িত্ব পালন করেন। তিনি ২০২৩ সালে স্বাধীনতা পুরস্কার প্রাপ্ত ব্যক্তি।

তথ্যসূত্র

বহিঃসংযোগ 

 ::: Star Weekend Magazine :::
 Raqibul Hasan
 Meet the only Bengali to have played for Pakistan
 Former captains praise brave new generation
 BanglaCricket: A Legendary Cricketer
 BanglaCricket : Rebuilding Broken Dreams

১৯৫৩-এ জন্ম
জীবিত ব্যক্তি
বাংলাদেশী ক্রিকেটার
বাংলাদেশের একদিনের আন্তর্জাতিক ক্রিকেটার
গোপালগঞ্জ জেলার ব্যক্তি
বাংলাদেশ জাতীয় ক্রিকেট দলের অধিনায়ক
ঢাকা থেকে আগত ক্রিকেটার
পূর্ব পাকিস্তানি ক্রিকেটার
ঢাকা বিশ্ববিদ্যালয়ের ক্রিকেটার
উইকেট-রক্ষক
সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
ক্রীড়ায় স্বাধীনতা পুরস্কার বিজয়ী
২০শ শতাব্দীর বাংলাদেশী পুরুষ ক্রীড়াবিদ
২০শ শতাব্দীর পাকিস্তানি পুরুষ ক্রীড়াবিদ
স্বাধীনতা পুরস্কার বিজয়ী
আখ

আখ বা ইক্ষু (বৈজ্ঞানিক নাম Saccharum officinarum)  পোয়াসি পরিবারের একটি সপুষ্পক উদ্ভিদ। এর রস চিনি ও গুড় তৈরির জন্য ব্যবহার হয় বলে এর চাষ করা হয়। আখ শব্দের উৎপত্তি "ইক্ষু" থেকে। আখ হচ্ছে বাঁশ ও ঘাসের জাতভাই। বাংলাদেশে এর যে প্রজাতি চাষ হয় তার বৈজ্ঞানিক নাম Saccharum officinarum। বাংলাদেশের সবচেয়ে বেশি আখ উৎপাদিত হয় নাটোর জেলায়। একক জেলা হিসেবে বাংলাদেশের ১৫ টি সরকারি চিনিকলের মধ্য এই জেলায় দুটি চিনিকল অবস্থিত।

উৎপাদন 
আখ একটি বর্ষজীবি উদ্ভিদ। প্রথাগতভাবে আখের কান্ডের একটি টুকরার দুই-তৃতীয়াংশ মাটিতে পুঁতে দিয়ে এর চাষ করা হয়। তবে ইদানীং বৈজ্ঞানিক পদ্ধতিতে গবেষণাগারে টিস্যু কালচারের মাধ্যমেও আখের ব্যাপক চাষ হচ্ছে।

বাংলাদেশের আখের উৎপাদন 
বাংলাদেশে গড়ে প্রতি বছর ০.৪৩ মিলিয়ন একর জমিতে ৭.৩ মিলিয়ন মে.টন আখ উৎপন্ন হয়। দেশের ১৫টি চিনিকলে বছরে গড়ে ১.৫-১.৯৯ লক্ষ মে. টন চিনি উৎপন্ন হয়, বাকিটা গুড় ও খাওয়ার জন্য ব্যবহার হয়। বাংলাদেশ চিনি ও খাদ্য শিল্প কর্পোরেশন BSFIC নামে প্রতিষ্ঠান চিনি শিল্প নিয়ন্ত্রণ করে।

বেসরকারিভাবে ২০০৭-এ আরো ৩টি কোম্পানি চিনি উৎপাদনে আসছে, যার মধ্যে মেঘনা গ্রুপের বাৎসরিক উৎপাদন ক্ষমতা ৬ লাখ মে. টন বলে বলা হচ্ছে। বাংলাদেশের বাৎসরিক চিনির চাহিদা ১০-১২ লক্ষ মে. টন যার ১.৫ লক্ষ টন দেশে উৎপন্ন হয়, বাকিটা আমদানি ও চোরাই পথে আসে।

বৈশ্বিক উৎপাদন

চিত্রশালা

তথ্যসূত্র

বহিঃসংযোগ 

অর্থকরী ফসল
ক্রান্তীয় এশিয়ার উদ্ভিদ
ক্রান্তীয় কৃষি
চিনি
এশিয়ায় উদ্ভূত ফসল
শস্য
উদ্ভিদের সাধারণ নাম
নাসরীন পারভীন হক

নাসরীন পারভীন হক (১৮ নভেম্বর ১৯৫৮ - ২৪ এপ্রিল ২০০৬) ছিলেন বাংলাদেশের একজন মানবাধিকার নেত্রী এবং নারীমুক্তি আন্দোলনের অন্যতম পথিকৃৎ। তিনি ২০০৩ সাল থেকে মৃত্যুর পূর্ব পর্যন্ত একশনএইড বাংলাদেশের কান্ট্রি ডিরেক্টর ছিলেন।

জীবন ও কর্ম 
নাসরীন ১৯৫৮ সালের ১৮ নভেম্বর জন্মগ্রহণ করেন। তার পিতার নাম মোহাম্মদ রফিকুল হক যিনি ছিলেন একজন প্রকৌশলী ও মাতার নাম জাহেদা খানম যিনি কবি হিসেবে পরিচিত ছিলেন। তিনি বাবা-মায়ের শেষ সন্তান। বড় ভাই হাসান মোস্তফা হক স্থপতি ছিলেন। ১৯৯১ সালে তিনি মৃত্যুবরণ করেন। মেজভাই শামীম হক প্রকৌশলী; তিনি এখন আমেরিকার হিউস্টনে কর্মরত আছেন। বড় বোন শিরিন হক সমাজকর্মী এবং ডাঃ জাফরুল্লাহ'র স্ত্রী। নাসরীন হকের ডাকনাম হ্যাপি; তবে মা-বাবা, আত্মীয়স্বজন এবং তার স্বামী তাকে হ্যাপন নামে ডাকতেন।

নাসরীন হক ঢাকার হলিক্রস স্কুল থেকে মাধ্যমিক স্কুল সার্টিফিকেট পরীক্ষায় পাশ করেন। এর পর পরই ১৯৭৬ সালে তিনি আমেরিকায় চলে যান। আমেরিকায় ডালাস শহরের উপকণ্ঠে হোকাডে স্কুলে পড়াশোনার পর বেইলর কলেজ অফ মেডিসিনে ইন্টার্নশিপ শেষ করেন।

বড় দুই ভাইয়ের মত প্রকৌশল বা স্থাপত্যবিদ্যার দিকে না গিয়ে তিনি পুষ্টিবিজ্ঞান বিষয়ে পড়াশোনায় আগ্রহী হন। এ উদ্দেশ্যে তিনি চলে যান স্টেট ইউনিভার্সিটি অফ নিউ ইয়র্ক-এ এবং সেখান থেকেই স্নাতক শ্রেণীর পড়াশোনা সম্পন্ন করেন। এরপর তিনি সান ফ্রান্সিসকোর বিখ্যাত শিক্ষা প্রতিষ্ঠান ইউনিভার্সিটি কলেজ অফ বার্কলিতে পড়াশোনা করেন এবং সেখান থেকেই মাস্টার্স ডিগ্রী অর্জন করেন।

তথ্যসূত্র

১৯৫৮-এ জন্ম
২০০৬-এ মৃত্যু
বাঙালি সমাজসেবক
বাংলাদেশী সমাজকর্মী
বাংলাদেশে সড়ক দুর্ঘটনায় মৃত্যু
বাংলাদেশী নারী অধিকার কর্মী
পাকির আলি

মোহাম্মদ নিজাম পাকির আলি একজন প্রাক্তন শ্রীলংকান ফুটবলার ও প্রশিক্ষক। তিনি একজন স্টপার ব্যাক ছিলেন। তিনি শ্রীলংকার জাতীয় ফুটবল দল ও  আই লীগের দল চিরাগ ইউনাইটেড ক্লাব কেরালার ম্যানেজার ছিলেন। এছাড়াও তিনি বাংলাদেশের পিডাব্লিউডি, আবাহনী, মোহামেডান, শেখ জামাল ও বিজেএমসিতে দলের প্রশিক্ষক ছিলেন। ২০২০ হতে তিনি বাংলাদেশ পুলিশ ফুটবল দলের প্রশিক্ষক হিসেবে নিযুক্ত।

খেলোয়াড়ি জীবন 
পাকির আলি আশির দশকে বাংলাদেশে আবাহনী দলের শীর্ষস্থানীয় তারকা ছিলেন। আবাহনীর হয়ে বেশ ক’টি শিরোপা জিতেছিলেন তিনি। আবাহনীর পর বেশ কয়েকদিন তিনি পিডাব্লিউডি দলের হয়ে ঢাকা লীগে খেলেছিলেন।

তথ্যসূত্র

আরও দেখুন
 সামির শাকের
 নাসের হেজাজি

বাংলাদেশ জাতীয় ফুটবল লিগে বিদেশী খেলোয়াড়
আবাহনী লিমিটেডের (ঢাকা) ফুটবলার
শ্রীলঙ্কান ফুটবলার
জীবিত ব্যক্তি
শ্রীলঙ্কার আন্তর্জাতিক ফুটবলার
১৯৫৩-এ জন্ম
বাংলাদেশে প্রবাসী ফুটবলার
শ্রীলঙ্কান প্রবাসী ফুটবলার
ভারতে প্রবাসী ফুটবলার
কলম্বোর ক্রীড়াবিদ
ফুটবল সেন্ট্রাল ডিফেন্ডার
এমেকা এজেউগো

এমেকা এজেউগো (Emeka Ezeugo) একজন প্রাক্তন নাইজেরীয় ফুটবলার। আশির দশকের শেষভাগে মোহামেডান দলের শীর্ষস্থানীয় তারকা ছিলেন। সেসময়ের জাতীয় ফুটবল লিগে মোহামেডানের আধিপত্যের একটি মুল কারণ, এবং লিগের সেরা বিদেশী খেলোয়াড়দের অন্যতম। তিনি দর্শক ও সাংবাদিক উভয়ের কাছেই এমেকা নামে অধিক পরিচিত ছিলেন। এমেকা ১৯৯৪ এর নাইজেরীয় বিশ্বকাপ ফুটবল দলের সদস্য ছিলেন।

২০১২ সালের ফেব্রুয়ারিতে বাংলাদেশের মোহামেডান স্পোর্টিং ক্লাবের কোচ থাকাকালীন তিনি ইসলাম ধর্ম গ্রহণ করেন।

তথ্যসূত্র 

বাংলাদেশ জাতীয় ফুটবল লিগে বিদেশী খেলোয়াড়
নাইজেরীয় ফুটবলার
দেপোর্তিবো ফাব্রিলের খেলোয়াড়
চার্চিল ব্রাদার্স ফুটবল ক্লাব গোয়ার খেলোয়াড়
ডেনীয় সুপারলিগার খেলোয়াড়
বাংলাদেশে প্রবাসী ফুটবলার
মার্কিন যুক্তরাষ্ট্রে প্রবাসী ফুটবলার
১৯৬৫-এ জন্ম
জীবিত ব্যক্তি
নাইজেরীয় মুসলিম
১৯৯৪ ফিফা বিশ্বকাপের খেলোয়াড়
মোহামেডান স্পোর্টিং ক্লাবের (ঢাকা) ফুটবলার
ভারতে প্রবাসী ফুটবলার
স্পেনে প্রবাসী ফুটবলার
ইসলামে ধর্মান্তরিত
নাইজেরিয়ার আন্তর্জাতিক ফুটবলার
ইস্টবেঙ্গল ক্লাবের খেলোয়াড়
উইল্‌স‌ লিট্‌ল ফ্লাওয়ার স্কুল এন্ড কলেজ

উইল্‌স্ লিট্‌ল্ ফ্লাওয়ার স্কুল এন্ড কলেজ ঢাকার কাকরাইলে অবস্থিত একটি নামকরা বিদ্যালয় এবং কলেজ। এখানে বাংলা ও ইংরেজি মাধ্যম এবং ইংরেজি সংস্করণে শিক্ষা দেয়া হয়। ১৯৫৬ সালে হিতৈষী ব্যক্তি জোসেফাইন উইল্‌স্ এই বিদ্যালয় প্রতিষ্ঠা করেন।

অবস্থান 
উইল্‌স্ লিট্‌ল্ ফ্লাওয়ার স্কুল এন্ড কলেজ ঢাকা শহরের কাকরাইলে অবস্থিত।

তথ্যসূত্র

বহিঃসংযোগ 
 উইল্‌স্‌ লিট্‌ল্‌ ফ্লাওয়ার স্কুল অ্যান্ড কলেজ 

ঢাকা জেলার বিদ্যালয়
ঢাকা জেলার মহাবিদ্যালয়
১৯৫৬-এ প্রতিষ্ঠিত শিক্ষাপ্রতিষ্ঠান
১৯৫৬-এ পূর্ব পাকিস্তানে প্রতিষ্ঠিত
জন আপডাইক

জন আপ্‌ডাইক্‌ মার্কিন যুক্তরাষ্ট্রের একজন খ্যাতিমান ঔপন্যাসিক ও ছোটগল্পকার। দ্বিতীয় বিশ্বযুদ্ধ পরবর্তীকালের সবচেয়ে গুরুত্বপূর্ণ মার্কিন লেখকদের মাঝে তাকে গণ্য করা হয়।

রেবিট্‌ এংস্ট্রম্‌ (Rabbit Angstrom) নামক চরিত্রকে ঘিরে লেখা চারটি উপন্যাস তার বিখ্যাত সৃষ্টি। রেবিট্‌ উপন্যাস সমূহঃ
 রেবিট্, রান (১৯৬০)
 রেবিট্‌ রিডাক্স (১৯৭১)
 রেবিট্ ইজ্‌ রিচ্‌ (১৯৮১)
 রেবিট্ এট রেস্ট (১৯৯০)

তথ্যসূত্র

বহিঃসংযোগ

 The John Updike Society 
 John Updike collection, Houghton Library, Harvard University
The Other John Updike Archive, a collection taken from Updike's rubbish and discussed in this article from The Guardian, September 2014, and this article from The Atlantic
 Column archive at The New York Review of Books
 Column archive at The New Yorker
 
 In Depth interview with Updike, 4 December 2005
 
 
 
 
 
 
 Reviews at the London Review of Books
 

মার্কিন ঔপন্যাসিক
২০শ শতাব্দীর মার্কিন সাংবাদিক
আমেরিকান অ্যাকাডেমি অব আর্টস অ্যান্ড লেটার্সের সদস্য
১৯৩২-এ জন্ম
২০০৯-এ মৃত্যু
২০শ শতাব্দীর মার্কিন কবি
মার্কিন পুরুষ ঔপন্যাসিক
২০শ শতাব্দীর মার্কিন ঔপন্যাসিক
২১শ শতাব্দীর মার্কিন ঔপন্যাসিক
হার্ভার্ড কলেজের প্রাক্তন শিক্ষার্থী
কথাসাহিত্যে পুলিৎজার পুরস্কার বিজয়ী
মার্কিন যুক্তরাষ্ট্রের জাতীয় শিল্পকলা পদক প্রাপক
২১শ শতাব্দীর মার্কিন কবি
মার্কিন পুরুষ কবি
মার্কিন পুরুষ প্রাবন্ধিক
মার্কিন পুরুষ ছোটগল্পকার
২০শ শতাব্দীর মার্কিন ছোটগল্পকার
২১শ শতাব্দীর মার্কিন ছোটগল্পকার
২০শ শতাব্দীর মার্কিন প্রাবন্ধিক
২০শ শতাব্দীর মার্কিন পুরুষ লেখক
মার্কিন পুরুষ সাংবাদিক
ফিলিপ রথ্‌

ফিলিপ রথ্‌‌ মার্কিন যুক্তরাষ্ট্রের একজন খ্যাতিমান ঔপন্যাসিক। তিনি ইহুদি বংশোদ্ভূত। দ্বিতীয় বিশ্বযুদ্ধ পরবর্তীকালের সবচেয়ে শক্তিশালী মার্কিন লেখকদের মাঝে তাকে গণ্য করা হয়। তার ১৯৬৯ সালের উপন্যাস পোর্টনয়'জ কম্প্লেইন্ট্‌ (Portnoy's Complaint) ব্যাপক পাঠক জনপ্রিয়তা লাভ করে।

নব্বইয়ের দশক থেকে তিনি আবার নতুন বিক্রমে লিখে চলেছেন। এসময়ে লেখা তার সফল উপন্যাসসমূহঃ

 অপারেশন শাইলক্‌ (১৯৯৩)
 সাব্বাথ্‌'স থিয়েটার (১৯৯৫)
 আমেরিকান প্যাস্টোরাল (১৯৯৭)
 আই ম্যারিড্‌ এ কমিউনিস্ট (১৯৯৮)
 দ্য হিউম্যান স্টেইন্‌ (২০০০)
 দ্য প্লট্‌ এগেইন্স্‌ট্‌ আমেরিকা (২০০৪)

২০০৬ সালের মে মাসে নিউ ইয়র্ক টাইম্‌স্‌ পত্রিকা বিগত ২৫ বছরের সেরা মার্কিন উপন্যাসের একটি তালিকা তৈরি করে। মোট ২২টি উপন্যাসের মধ্যে ৬টি উপন্যাসই ছিল ফিলিপ রথের লেখা।

মার্কিন ঔপন্যাসিক
২০শ শতাব্দীর নাস্তিক
২১শ শতাব্দীর নাস্তিক
আমেরিকান অ্যাকাডেমি অব আর্টস অ্যান্ড লেটার্সের সদস্য
১৯৩৩-এ জন্ম
২০১৮-এ মৃত্যু
মার্কিন নাস্তিক
মার্কিন ছোটগল্পকার
ইহুদি মার্কিন নাস্তিক
কথাসাহিত্যে পুলিৎজার পুরস্কার বিজয়ী
ম্যান বুকার আন্তর্জাতিক পুরস্কার বিজয়ী
মার্কিন যুক্তরাষ্ট্রের জাতীয় শিল্পকলা পদক প্রাপক
শিকাগো বিশ্ববিদ্যালয়ের প্রাক্তন শিক্ষার্থী
প্রিন্সটন বিশ্ববিদ্যালয়ের শিক্ষক
পেনসিলভেনিয়া বিশ্ববিদ্যালয়ের শিক্ষক
২০শ শতাব্দীর মার্কিন ঔপন্যাসিক
২১শ শতাব্দীর মার্কিন ঔপন্যাসিক
মার্কিন পুরুষ ঔপন্যাসিক
মার্কিন পুরুষ ছোটগল্পকার
মার্কিন যুক্তরাষ্ট্রে নারীর প্রতি সহিংসতা
২০শ শতাব্দীর মার্কিন পুরুষ লেখক